Carl Blechen

Carl Eduard Ferdunand Blechen (Cottbus, 1798ko uztailaren 29a - Berlin, 1840ko uztailaren 23a) alemaniar margolaria izan zen.

Banku batean lan egin zuen, margotzeko interesak Berlingo Akademian sartzera eraman zuen arte. Errege Antzokian dekoratzaile lana lortu zuen eta 1827an Berlingo Artisten Elkarteko kide egin zen. Dekoratzaile lana galdu ondoren bere kabuz lan egin zuen. Estudio-bidaiak egin zituen Baltikoko Itsasora eta Italiara, eta paisaiek eragin zioten inpresioak margotzeko modua aldatu zion.

Karl Friedrich Schinkelen gomendioz, paisaien irakasle izendatu zuten Berlingo Akademian. 1835ean Akademiako kide izendatu zuten eta Parisera bidaia bat egin zuen, non gaixotasun mentalaren lehen sintomak agertu ziren.

Paisaien margolari gisa nabarmendu zen, edertasun naturalaren ideal erromantikoen estilo bereizgarriarekin.

 Iruditegia 

 Kanpo estekak 

Kategoria:Prusiarrak
Kategoria:Alemaniako margolariak
Kategoria:Paisaia-margolariak
Kategoria:Erromantizismoko margolariak
Kategoria:Berlinen hildakoak